Урок зэ1ухам и план.

Зыгъэхьэзырар Абазэ А.Х.

( е 5-нэ класс)

**Темэр:** К1уащ Бет1ал " Си гъусэщ".

**Мурадыр:** я бзэм зегъэужьын; я къеджэк1эр егъэф1эк1уэн, усэм и гупсысэ нэхъыщхьэм хуэшэн; тхылъым и мыхьэнэм теухуауэ ц1ыху ц1эры1уэхэм жа1ахэм щыгъуазэ щ1ын.

**Средства обучения:** компьютэр, проектор, презентация, доска , учебник,словарь.

**Планируемые результаты изучения темы:**

**Предметные умения:** *знать* роль литературы в , место книги в жизни человека; *владеть навыками* литературного чтения, использовать приобретенные знания для создания творческих работ.

**Метапредметные УУД (универсальные учебные действия):**

***Личностны****е:* положительно относится к учению, познавательной деятельности; желает приобретать новые знания, умения, совершенствовать имеющиеся

формирует уважительное отношение к иному мнению; развитие мышления, внимания, развитие самостоятельности и личной ответственности за результаты своей деятельности, доброжелательности..

***Регулятивные*: :**самостоятельно формулирует тему и цели урока; принимает и сохраняет учебную задачу; планирует (в сотрудничестве с учителем и одноклассниками или самостоятельно) необходимые действия, операции, действует по плану.

***Познавательные*:** осознает познавательную задачу; читает и слушает; извлекает нужную информацию, а также самостоятельно находит ее в материалах учебников, рабочих тетрадей. Формировать умения осознавать значимость чтения для дальнейшего обучения, понимать цель чтения; излагать содержание прочитанного текста сжато, выборочно, умение инсценировать.

***Коммуникативные*:** задает вопросы, слушает и отвечает на вопросы других; формулирует собственные мысли, высказывает и обосновывает свою точку зрения.Формировать умение аргументировать своё предложение, убеждать и уступать; формировать умение договариваться, находить общее решение; владеть монологической и диалогической формами речи; слушать и слышать других, применение знаний в жизни

*Тхылъыр щ1эныгъэм и лъэмыжщ.*

Урокым и ек1уэк1ык1эр.

1. Урокыр къызэгъэпэщын.

**Слайд № 1**  Урокым и темэмрэ и мурадымрэ къагурыгъэ1уэн.

Нобэ урокым дэ щыгъуазэ дыхъунущ К1уащ Бет1ал и усэ "Си гъусэщ" жыхуи1эм. Дэ ди къалэнщ а усэм и гупсысэ нэхъыщхьэр къэтщ1эну.

Урокым зи гугъу тщ1ынур мы къуажэхьым къывжи1энущ.

**Слайд № 2** Къат - къату зэтопщ1ык1

Ц1ыху блэгущ1эм къыщ1эмык1.

Уэ ущеплък1э ар къопсалъэ

Акъылышхуэ икуэдщ. ( тхылъ)

2. Унэ лэжьыгъэр къэпщытэжын.

- Сыт унэ лэжьыгъэу ди1ар?

- Сыт фэ фщ1эрэ К.Кулиев теухуауэ?

- Усэм къегъэджэн.

- Упщ1эхэм жэуап ирегъэтын.

1) Сыт мы усэр зытеухуар?

2) Усак1уэм и анэм хуи1э лъагъуныгъэр сыт хуэдэ гукъэк1ыжхэмк1э къыщигъэлъагъуэжрэ усэм? ( къэвгъуэти фыкъеджэт)

3) Усак1уэм и анэр псом нэхърэ нэхъыф1у къелъытэ фыкъеджэт а сатырхэм.

4) Фэри фи анэхэр шэч хэмылъу ф1ыуэ фолъагъу.

Къыпыфщэт мы псалъэухам: «Сэ си анэр псом нэхърэ нэхъ……»

Дэтхэнэ ц1ыхуми хуи1эн хуейщ и анэм лъагъуныгъэ. Дунейм теткъым анэм нэхърэ нэхъ гу махэ,гу щабэ. Анэ лъагъуныгъэм ди гъащ1э псом дыкъегэхуабэ. Анэм теухуауэ щы1эщ усэ куэд, зэхалъхьащ псалъэжь куэд. Дигу къэдвгъэгъэк1ыжыт абыхэм щыщ гуэрхэр. Сыт хуэдэхэр фэ фщ1эуэ п1эрэ?

**Слайд №**

"Анэр нэм хуэдэщ"

"Анэ зимы1эм гу1эр и махуэщ"

"Анэм и хабзэр пхъум и бзыпхъэщ"

" Уи адэ и щ1ап1э гъэдахэ, уи анэм дахэу епсалъэ"

«Мать кормит детей как земля людей»

Анэхэр ф1ыуэ флъагъу, я жагъуэ фымыщ1.

Унэ лэжьыгъэр абдежым щыдухынщи адэк1э темэщ1эм дыхыхьэнщ.

1. **Темэщ1эр**. (Пэублэ псалъэ)

Абы ипэ къихуэу иджыри зы къуажэхь ц1ык1у къафщ1эт.

**Зи губгъуэр хужь, зи жылэр ф1ыц1э**. ( тхылъ)

**Слайд №** ( усак1уэм и портрет )

К1уащ Бет1ал ноябрым и 23 Старэ Шэрэдж къуажэм 1920 гъэм къыщалъхуащ. Къуажэ еджап1эр къиуха нэужь институтыр къеух.

1941 гъэсм Хэку зауэшхуэр къохъейри ар абы мак1уэри зауэр иухыху хэтщ. Зауэ нэужьым ар Мэзку мак1уэри аспирантурэм щ1от1ысхьэ

1950 гъэм къыщыщ1эдзауэ абы къыдигъэк1ащ усэ сборник зыбжанэ.

Абы и тхыгъэхэр зэрыт тхылъыр томит1 хъууэ къыдэк1ащ 1958 гъ.

К1уащ Бет1ал и усэхэр адыгэ усыгъэм и ф1ып1эщ.

- Усэм къахуеджэн. ( нап. 146 )

- Иджы къызжеф1эт сыту п1эрэ мы усэм усак1уэм зи гугъу ищ1ыр?

( тхылъым )

- Словарнэ лэжьыгъэ

Сыт хуэдэ псалъэхэр гуры1уэгъуейуэ хэт?

**Слайд №** Къэрал - Хэку - Родина- страна

Мыхэр псори мыхьэнэк1э зэгъунэгъу псалъэщ. Апхуэдэ псалъэхэм сыт дызэреджэр? ( синоним )

Щ1опщак1уэ къысхуэхъуащ-- ц1ыху сымаджэр трагъэуну и узыр

щхьэщахыну къак1уэрт гъунэгъухэр,ныбжьэгъухэр.

Сыдзыхэу - сыгузавэу

Блиндаж -окопэм хэт унэ ц1ык1у

Гъищэ - илъэсищэ 100

Т1асхъэ - щэхур къэхутэн

Хахуагъэ - л1ыхъужьыгъэ (синоним)

- Упщ1эк1э зэпкърыхын.

1 Сыт къыхуэхъуа тхылъыр усак1уэм? Тхыгъэм къэвгъуэти фыкъеджэт.

1) Школым щык1уам къыпежьащ.

2) Щыуагъэм блишащ.

3) Зауэр къыщыхъеям бгъурыту ныдежьащ .

4) У1эгъэ щыхъуам и узыр щхьэщихащ.

5) Бийм тек1уэну игъэгушхуащ.

6) Л1ыгъэу зауэл1хэм зэрахьар псоми яхуи1уэтэжащ

7) Унэщ1э лъабжьэр щыхилъхьам чэнджэщэгъу къыхуэхъуащ.

**Егъэджак1уэр**: Зэрытлъагъущи усак1уэм дежк1э тхылъым мыхьэнэшхуэ и1ащ. Абы имызакъуэу дэтхэнэ ц1ыхуми и гъащ1эм мыхьэнэшхуэ щи1эщ тхылъым. Девгъэгупсысыт.

- Сыт тхылъым ц1ыхум къритыр ц1ык1ухэ? (Щ1эныгъэ кърет )

**Егъэджак1уэ:** Дыщыц1ык1ум къыщыщ1эдзауэ тхылъыр ди гъащ1э псом къыддогъуэгурык1уэ.Еджэк1э щыдмыщ1эм ди анэхэр къытхуоджэ.Абы иужьк1э еджэк1э зыдогъащ1э. Абдеж къыщыщ1эдзауэ щ1эныгъэм и бжэр дэрк1э зэ1ухащ. Дымыщхьэхмэ, тхылъ куэд деджэмэ, щ1эныгъэшхуэ дгъуэтынущ.

Тхылъым и мыхьэнэм теухуауэ ц1ыху ц1эры1уэ куэдым мыпхуэдэ псалъэхэр жа1ащ.

**Слайд №**

«Еджэныгъэр- щ1эныгъэщ»-, жи1ауэ щытащ А.С.Пушкиным.

Пушкиным тхылъ еджэныр зыхилъхьэ щы1эу щытакъым. Щыц1ык1ум абы жэщ куэдхэр щигъак1уэу щытащ и адэм и библиотекэм. Илъэсибгъу щыхъуам абы я библиотекэм тхылъу щ1элъыр щ1иджык1ауэ щытащ. Пушкиным тхылъым пщ1эшхуэ хуищ1у щытащ. Гъуэгуанэ жыжьэ тевэху пхъуантэм дэлъу тхылъ здишэрт.Иужьк1э у1эгъэ ящ1ауэ ар и пэшым здыщ1элъым тхылъхэр псори къиплъыхьри жи1ауэ щытащ: «Прощайте друзья». Абы къегъэлъагъуэ Пушкиным тхылъ еджэныр ф1ыуэ илъагъуу зэрыщытар.

Нэгъуэщ1 урыс тхак1уэшхуэ А.М. Горькэм тхылъ еджэныр ф1ыуэ илъагъуу щытащ.Абы тхылъ къилъэ1ухуэурэ жэщк1э ежэу щытащ.

**Слайд №**

«Тхылъыр ф1ыуэ флъагъу,абы фи гъащ1эр тынш ищ1ынущ» - жи1ауэ щытащ А.М. Горькэм урыс тхак1уэшхуэм.

«Тхылъыр-ныбжьэгъущ,чэнджэщэгъущ. Ар щ1эныгъэм и хэк1ып1эщ»-жи1ауэ щытащ Ю.А. Гагариным.

---Фэ фщ1эуэ п1эрэ Гагариныр хэтми?

Зэрытлъагъущи, Пушкинми, Горькэми тхылъыр ф1ыуэ ялъагъуу щытащ.

Тхылъым теухуауэ псалъэжь куэд щы1эщ. Фэ фщ1эуэ п1эрэ апхуэдэ псалъэжь?

Иджыпсту гуп- гупу дылэжьэнщ. Япэ рядыр япэ гупщ "Къэхутак1уэ"

Ет1уанэ рядыр " 1ущ ц1ык1ухэщ" Ещанэ рядыр ........

Сэ иджыпсту фэстынущ псалъэжьхэр зэрыт тхылъымп1э ц1ык1ухэр,

ауэ ахэр т1ууэ зэпыуп1щ1ащ Фэ ахэр зэпывгъэувэжын хуейщ.

Гуп къэс фэ къыхэфх капитан а псалъэжьхэр хьэзыр хъуа нэужь

къеджэну.

«Тхылъыр- щ1эныгъэм и лъэмыжщ»

«Дыщэр щ1ым къыщ1ах, щ1эныгъэр тхылъым кърах».

" Упсэуху еджэ"

"Еджэным к1асэ ищ1эркъым"

"Ш1эныгъэ лей хъуркъым"

"Тхылъыр щ1эныгъэм и 1унк1ыбзэщ"

Еджак1уэхэр къегъэджэн: ( 3-4 )

У**рокыр къызэщ1экъуэжын.**

**Егъэджак1уэр**: Дэтхэнэ ц1ыхуми и гъащ1эм тхылъым мыхьэнэшхуэ щи1эщ.

Абы щ1эныгъэ къыдет. Еджэн хуейщ тхылъ зэмыл1эужьыгъуэхэм: художественнэ, научнэ-популярнэ, тхыдэм теухуа.

Жып1э хъунущ тхылъ куэд еджэ ц1ыхур къулейуэ. Тхылъым къуита щ1эныгъэр мылъкушхуэщ. Ар уи гъащ1э псом сэбэп къыпхуэхъунущ.

Егъэджак1уэ: Мы нэбэ дызэджа усэм сыт и гупсысэ нэхъыщхьэр?

( Тхылъыр ныбжьэгъущ, чэнджэщэгъущ)

Сыт тхылъ куэд еджэн щ1ыхуеир? ( Щ1эныгэ уи1н щхьэк1э)

**Егъэджак1уэр:** Нобэ мы ди урокыр сыхуейщ сыухыну урыс тхак1уэшхуэ А.М. Горькэм и псалъэхэмк1э: « Тхылъыр ф1ыуэ флъагъу, абы фи гъащ1эр тынш ищ1ынущ,Абы ц1ыхуми фи щхьэми пщ1э хуэфщ1у фригъэсэнущ.

**Унэ лэжьыгъэр**: К1уащ Б. и усэм щыщ едзыгъуипл1 гук1э зэвгъэщ1эну.

**Урокым кърик1уахэр.**

Нобэ абдежым ди урокыр дыухащ Псоми ф1ыщ1э фхузощ1 ц1ык1ухэ.

Нобэ къытхуеблэгъахэми ину «Берычэт бесын»- яжыдо1э.